Հասմիկ Հարությունյանի համար օրորոցային երգերը սեփական արմատներին մոտենալու և վերարթնացումի ճանապարհ են: Եվ տարիներ առաջ նա ձեռնամուխ եղավ «Հայկական օրորոցայիններ» խտասկավառակի ստեղծմանը, որտեղ ընդգրկված են 13 օրորոցային երգեր Պատմական Հայաստանի տարբեր գավառներից՝ Բութանիա, Սասուն, Ակն, Մուշ, Վասպուրական…Խտասկավառակը թողարկվեց ամերիկյան «Ավանդական խաչմերուկներ» ընկերությաև կողմից եւ ստացավ «Նյու Յորք Թայմսի» հատուկ մրցանակ՝ «Տարվա լավագույն հայկական ձայնասկավառակ»: Սակայն հաջողություններն այսքանով չսահմանափակվեցին. 2013 թ.-ից ի վեր ռուսական «Մետրոնոֆիլմ» ընկերությունն իրականացրել է «Աշխարհի ժողովուրդների օրորոցայններ» նախագիծը , ու մինչ օրս անիմացիոն ֆիլմերի միջոցով ներկայացվել են 60-ից ավելի ժողովուրդների օրորոցային երգեր…Եվ այդ շարքում հնչում է «Ակնա օրորը»՝ Հասմիկ Հարությունյանի կատարմամբ, որն արժանացել է օտար ունկնդրի բարձր գնահատականին: